open-index/open-wikipedia-markdown huggingface dataset:
פוליטיקה של אלבניה

**ה[[ממשל]] ב[[אלבניה]]** מבוסס על היותה רפובליקה פרלמנטרית. האזרחים האלבנים בוחרים את נציגיהם לאספה הלאומית, ומנהיג המפלגה הגדולה ביותר באספה הלאומית ממונה על ידי נשיא אלבניה לתפקיד ראש הממשלה. מערכת המפלגות באלבניה היא מערכת רב-מפלגתית. הרשות המבצעת מנוהלת על ידי הממשלה, הרשות המחוקקת, האמונה על החקיקה מנוהלת בידי האספה הלאומית והרשות השופטת מנוהלת בידי מערכת בתי המשפט. מאז 1991, המפלגות הגדולות באלבניה הן המפלגה הסוציאליסטית של אלבניה (74 מושבים) והמפלגה הדמוקרטית של אלבניה (43 מושבים)

## רשות מבצעת

[ממוזער|295x295 פיקסלים|מקום העבודה הרשמי של [ראש ממשלת אלבניה והשרים]]
רוב המוסדות הממשלתיים והרשמיים שוכנים בבירת אלבניה, טירנה.

### הנשיא

נשיא אלבניה הוא ראש המדינה של אלבניה. לנשיא סמכויות ייצוגיות, טקסיות וסמליות ואילו ראש הממשלה הוא בעל הכוח הביצועי. הנשיא נבחר לתקופת כהונה קצובה בת חמש שנים על ידי האספה הלאומית בהצבעה חשאית. כדי שהנשיא ייבחר, הוא זקוק לתמיכה של שני שלישים מכלל חברי האספה. בויאר נישני הוא נשיא אלבניה הנוכחי. הוא נבחר ב-1 ביוני 2012 ברוב של 73 מתוך 140 קולות, זאת לאחר שנכשל בשלושת הסיבובים הקודמים ולא הייתה הסכמה על מועמד.

הנשיא אמון להבטיח את קיום החוקה האלבנית ולדאוג שכל החוקים מועברים כהלכה. למעשה, הנשיא הוא המפקד העליון של הכוחות המזוינים של אלבניה. הנשיא מטיל את מלאכת הרכבת הממשלה על מנהיג המפלגה הגדולה ביותר באספה הלאומית.

### ראש הממשלה

ראש הממשלה הוא השר הבכיר ביותר בקבינט של אלבניה והוא מחזיק במשרה הבכירה במדינה. הוא מייצג את מועצת השרים בציבור וחובה עליו להציג לציבור הרחב את קווי היסוד והמדיניות הכללית של קבינטו. ראש הממשלה צריך לפתור חילוקי דעות בין שרים וברשותו ליזום הליכים בבית המשפט החוקתי של אלבניה.

הרשות המבצעת נתונה בידי מועצת השרים, שהיא בעצם הקבינט של אלבניה. ראש מועצת השרים הוא ראש הממשלה הממונה על ידי הנשיא. שרים מתמנים על ידי הנשיא לפי המלצת ראש הממשלה. האספה הלאומית חייבת לתת אישור סופי להרכב הקבינט. הקבינט אחראי לביצוע מדיניות בחוץ והפנים. הקבינט מורכב ממשרדים ממשלתיים המחולקים כל אחד לזרועות ואגפים, וזה יוצר את הרכב הרשות המבצעת.

## רשות מחוקקת
[ממוזער|259x259 פיקסלים|משכן [האספה הלאומית (אלבניה)|האספה הלאומית]]

האספה הלאומית (באלבנית: Kuvendi i Shqipërisë) היא פרלמנט באלבניה שמורכב מבית מחוקקים יחיד המונה 140 נציגים הנבחרים פעם ב-4 שנים. הנציגים נבחרים באופן יחסי במחוזות אלבניה לפי רשימות סגורות. אחוז החסימה עומד על כ-3%. הבחירות האחרונות התקיימו ב-23 ביוני 2013. משכנה של האספה שוכן בבירת המדינה, טירנה.

## רשות שופטת
מערכת בתי המשפט באלבניה מורכבת מבית משפט חוקתי (בית משפט עליון), בית המשפט לערעורים ובתי משפט מחוזיים. בית המשפט החוקתי כולל תשעה שופטים שנבחרו לתקופת כהונה קצובה בת תשע שנים על ידי חברי האספה הלאומית. בית המשפט החוקתי מפרש את החוקה ומסדיר את החוקים, ופותר מחלוקות בין הרשויות המקומיות והפדרליות. בתי המשפט הנותרים עוסקים בדינים פליליים, אזרחיים וצבאיים. בית המשפט לערעורים הוא בית המשפט הגבוה שאליו ניתן להגיש ערעור. בבית המשפט לערעורים נמנים שופטים הנבחרים לתקופת כהונה בת 7 שנים.

נשיא הרפובליקה הוא היחיד שיכול לפטר שופטים כראות עיניו.

## חלוקה מנהלית

באלבניה ישנם 12 מחוזות בחירה, כמניין מחוזות אלבניה. בתוך כל מחוז, כל מפלגה חייבת לעמוד בסף של שלושה אחוזים מהקולות אחרת לא תבחר לאספה הלאומית.

## ראו גם
* פוליטיקה

## קישורים חיצוניים

*
2017 03
אלבניה
Whoami

ממוזער|Whoami & id -un
**whoami** (אנגלית: **Who am I**; "מי אני?") היא פקודה במערכות ההפעלה יוניקס ו-Microsoft Windows המדפיסה את שם המשתמש הנוכחי המחובר אל המערכת.

גרסת היוניקס הראשונה פותחה במערכת BSD 2.9, גרסת הגנו נכתבה על ידי ריצ'רד מלינריק כחלק מכלי העזר של הליבה (coreutils). 

פקודה זו הופיעה לראשונה במערכות Windows החל מגרסת Windows Server 2003 באופן רשמי, כמו כן הייתה הפקודה חלק מחבילות עדכונים, שהציעה חברת מיקרוסופט, לגרסאות Windows 2000 - Resource Kit, Windows XP - SP2.

## שימוש
### סביבת Unix
השימוש הסטנדרטי בפקודת `whoami`, בסביבת יוניקס, יתבצע כדלקמן:

```bash
# whoami
root
```


בסביבת יוניקס קיימת פקודה מקבילה, `id -un`, המבצעת פעולה זהה לזו של `whoami` ותבוצע כדלקמן: 

```bash
# id -un
root
```


### Microsoft Windows
השימוש בפקודת `whoami` בסביבת חלונות יתבצע בממשק שורת פקודה, כדלקמן:

```text
C:\Users\username>whoami
workgroup\username
```


## קישורים חיצוניים
רשימת פקודות יוניקס (באנגלית)

רשימת פקודות CMD (באנגלית)

קטגוריה:פקודות מחשב
קטגוריה:פקודות יוניקס
הרברט למסדן

**הרברט למסדן** (; 8 באפריל 1897 – 6 בינואר 1945) היה לוטננט גנרל בצבא בריטניה אשר פיקד על כוחות במלחמת העולם הראשונה. שימש כמשקיף בזירה הפסיפית, ונהרג מפגיעת קמיקזה. בכך היה לגנרל הבריטי הבכיר ביותר שנהרג במהלך המלחמה.

## ביוגרפיה
### תחילת דרכו
למסדן נולד ב-8 באפריל 1897 בעיר קלנפילד שבמחוז אוקספורדשייר שבבריטניה. עשרה חודשים לאחר פרוץ מלחמת העולם הראשונה נרשם ללימודים באקדמיה הצבאית המלכותית בווליץ', אותה סיים ב-1916. הוא הוצב בתותחנים הרכובים, ולחם בחזית המערבית. ב-26 ביולי 1918 הוענק לו "הצלב הצבאי". ב-19 באפריל 1923 הוא נישא לאליס מרי רודיק, אשר ילדה לו שני בנים. ביוני 1925 הוא הועבר לרגימנט נושאי הרומח המלכותי ה-12 (הנסיך מוויילס), ובאוגוסט של אותה שנה הועלה לדרגת קפטן. הוא היה פרש נלהב, והשתתף מספר פעמים בגרנד נשיונל. ב-1929 למד במכללה לפיקוד ומטה בקיימברלי, וב-1931 הועלה לדרגת מייג'ור. ב-1938 הוא קיבל פיקוד על הרגימנט שבו שרת והועלה לדרגת לוטננט קולונל.

### מלחמת העולם השנייה

עם פרוץ מלחמת העולם השנייה בספטמבר 1939, הוסב רגימנט נושאי הרומח ה-12 להיות רגימנט שריון. הרגימנט נכלל במסגרת חיל המשלוח הבריטי של הלורד גורט, ולחם במהלך המערכה על צרפת ועל ארצות השפלה ב-1940. הוא התבלט במיוחד במהלך הפינוי מדנקרק, אשר עליו קיבל את אות השירות המצוין. הוא הועלה לדרגת קולונל של קבע ובריגדיר באופן זמני, וב-1 בדצמבר 1940 מונה למפקד בריגדת השריון ה-28. הוא פיקד על הבריגדה עד 15 באוקטובר 1941, עת הועלה לדרגת מייג'ור גנרל וקיבל פיקוד על דיוויזיית השריון ה-6. ב-5 בנובמבר של אותה שנה הוא הועבר לפקד על דיוויזיית השריון ה-1. הדיוויזיה שלו נכללה כחלק מהקורפוס ה-30, ויחד עמו נשלחה למערכה בצפון אפריקה. למסדן פיקד על הדיוויזיה במהלך קרב גזאלה, קרב מרסה מטרוח וקרב אל עלמיין הראשון. הוא נפצע פעמיים במהלך שנת 1942 ועל כך קיבל תוספת אבזם כבד לאות השירות המצוין שלו.

באוגוסט 1942 הוא הועלה לדרגה זמנית של לוטננט גנרל ומונה למפקד הקורפוס ה-10. המינוי בא כאשר בריאן הורוקס דחה את הצעתו של ברנרד מונטגומרי מפקד הארמייה השמינית לפקד על הקרפוס ה-10, והמליץ על למסדן כמתאים ביותר. במהלך קרב אל עלמיין השני התגלעו חיכוכים קשים בינו לבין מונטגומרי, כאשר למסדן סירב לתקוף בטענה שכוחותיו חלשים מדי. בשל כך, בדצמבר 1942 הדיח מונטגומרי את למסדן מהפיקוד ומינה את הורוקס לתפקיד. עם זאת, ראש ממשלת בריטניה וינסטון צ'רצ'יל נטה לו חסד, ומינה אותו לתפקידים שונים במערך העתודה. בינואר 1943 הוא קיבל פיקוד על הקורפוס ה-8, וביולי הועבר לפקד על הקורפוס ה-2. באוקטובר, מינה אותו צ'רצ'יל למשקיף הבריטי במפקדת הגנרל האמריקני דאגלס מקארתור בזירה הפסיפית. למסדן נהרג מפגיעת מטוס קמיקזה יפני ב-6 בינואר 1945 בעת שצפה בהפגזת לוזון מסיפון אוניית המערכה האמריקנית USS ניו מקסיקו. למסדן היה בן 47 במותו. הוא היה הקצין הבריטי הבכיר ביותר שנהרג במהלך המלחמה כולה מפגיעת אש אויב. ככל הנראה נקבר בים ושמו הונצח על גבי אנדרטת ברוקווד בבריטניה.

## קישורים חיצוניים

* הרברט למסדן באתר הגנרלים של מלחמת העולם השנייה 
* הרברט למסדן באתר ועדת חבר העמים לקברי מלחמה

קטגוריה:מעוטרי אות השירות המצוין
קטגוריה:גנרלים בריטים במלחמת העולם השנייה
קטגוריה:מפקדי גייסות בצבא בריטניה במלחמת העולם השנייה
קטגוריה:שריונאים
קטגוריה:אנשי צבא בריטים שנהרגו במלחמת העולם השנייה
קטגוריה:מעוטרי הצלב הצבאי
קטגוריה:מסדר האמבט: עמיתים
קטגוריה:בוגרי האקדמיה הצבאית המלכותית בווליץ'
קטגוריה:בריטים שנולדו ב-1897
קטגוריה:בריטים שנפטרו ב-1945
יחסי ברוניי–וייטנאם

**יחסי ברוניי–וייטנאם** הם יחסים ידידותיים, כשברוניי מחזיקה שגרירות בהאנוי, ולווייטנאם יש שגרירות בבנדר סרי בגוואן.

היחסים בין שתי המדינות כוננו ב-29 בפברואר 1992. ב-1998, חסן אל-בולקיה, סולטאן ברוניי ביקר בביקור רשמי בווייטנאם, וב-2001 ביקר נשיא וייטנאם, טראן דוק לואונג בברוניי.

מספר הסכמים כמו הסכם תעופה נחתמו על ידי שתי המדינות. נפח המסחר בין המדינות הגיע ל-1.5–2 מיליון דולרים בשנה. בשנת 2005, נפח המסחר היה כ-4.5 מיליון דולר. בסוף יוני 2007, לברוניי היו כ-37 פרויקטי השקעות בווייטנאם. ברוניי מעניקה מלגות רבות לווייטנאמים בתחומי הנפט, גז, וקורסים באנגלית.

קיים גם שיתוף פעולה בין שני חילות הים של שתי המדינות בנושאי שמירת שלום, יציבות וביטחון ימי באזור.

## לקריאה נוספת
* Vietnam, Brunei issue joint statement Vietnam.net
* Closer Brunei-Vietnam Tie The Borneo Post

## הערות שוליים

קטגוריה:ערכים ללא קטגוריות פיזיות - יחסי חוץ
טובאס (נפה)

350px|ממוזער|שמאל|מפת הנפה, בה מסומנים שטחי האש (באפור), המהווים יותר מ-50% משטחה הכולל של הנפה
**נפת טובאס** () היא אחת מ-16 נפות הרשות הפלסטינית. הנפה ממוקמת בצפון-מזרח השומרון. בירת הנפה היא העיירה טובאס. מרבית שטח הנפה מצוי בשליטה ישראלית מלאה (שטח C). אזור קטן בחלקה המערבי, סביב העיירה טובאס, מצוי בשטח A (כלומר בשליטה אזרחית וביטחונית של הרשות הפלסטינית) וכמה מובלעות מצויות בשטח B, כלומר תחת אחריות אזרחית פלסטינית ושליטה ביטחונית ישראלית.
## שטח ואוכלוסייה
שטח הנפה הוא כ-402 קמ"ר.

שטחי אש של צה"ל מהווים יותר מ-50% משטחה הכולל של הנפה.

על פי מרשם האוכלוסין של הלשכה הפלסטינית המרכזית לסטטיסטיקה לשנת 2007, בנפה התגוררו כ-50,261 נפשות, שחיו ב-9,004 משקי בית. מתוכם, 19,505 תושבים (או כ-38%) היו מתחת לגיל 15 וכ-7,362 (או 14%) היו פליטים רשומים. על פי מרשם האוכלוסין לשנת 1997, בנפה התגוררו כ-36,609 נפשות.

## יישובים
### ערים
* טובאס

### מועצות מקומיות
* עקאבה
* טמון

### כפרים

### מחנות פליטים
* פארעה

## קישורים חיצוניים

* 

## הערות שוליים

*
קטגוריה:הרשות הפלסטינית: נפות
אליהו לוינזון

רבי **אליהו לוינזון** (בכתיב מיושן: **לעווינזאהן**; נודע בכינויו **רֶבּ אֶלִינְקֶה קְרַטִינְגֶר**; סוכות ה'תקפ"ב, 1821 - י"ח באייר ה'תרמ"ח, 29 באפריל 1888) היה רב, בנקאי ושתדלן. איש תנועת המוסר, ממנהיגי יהדות ליטא החרדית במאה ה-19.

## קורות חיים
נולד לרב יצחק לוינזון ולטריינה בתו של רבי אליהו אב בית דין ניישטאט סוגינד ("עיר חדש"), בנו של רבי אברהם אחי הגר"א. בילדותו התפרסם כעילוי, וכבר בגיל שמונה נשלח ללמוד בישיבה בסלנט אצל רבי צבי הירש ברוידא, יחד עם רבי משה צייטלין ורבי אלכסנדר משה לפידות. בסלנט הכיר את רבי ישראל מסלנט והיה למקורבו, תלמידו ואיש בריתו. מלבד גאונותו בלימודיו התפרסם כפיקח וישר, ובעודו בן שתים-עשרה כבר עסק בבוררות ופתרון סכסוכים עסקיים. נישא לשייטיל בת דודו הרב משה לוינזון. גיסו היה רבי יחיאל הלר רבן של הלוסק, וולקוביסק, סובאלק ופלונגיאן.

כרבו, רבי ישראל מסלנט, סירב לשמש ברבנות וניהל את עסקיו של אביו שנפטר בעודו נער. הוא הכיר את הבנקאי היהודי המפורסם שלמה פיינברג, שמינה אותו לפקיד בסניף הקובנאי של הבנק שלו, ובהמשך כמנכ"ל הבנק. לימים, בשל פשיטת רגל של אחד מלווי הבנק, פרש לוינזון - שראה בעצמו אחראי בעקיפין להפסד - מניהול הבנק, ועבר לניהול עסקים פרטיים. עם הצלחתו בעסקיו הפרטים פרע לפיינברג את חובו של פושט הרגל.

הוא התמסר לעסקנות לטובת יהודי ליטא וניהל מערכת קשרים ענפה בדרגים השונים של שלטונות האימפריה הרוסית. כן כיהן כממונה על כוללות ווילנה וזאמוט במשך יותר מארבעים שנה. הוא הנהיג תקנות מיוחדות בצורת גיוס הכספים ובאופו חלוקתם.

בחורף ה'תרמ"ח לקה בשבץ מוחי, מאז התאכסן בבית בתו ברכה ברוידא (אשת הגביר צמח ברוידא) בפוניבז' עד פטירתו בראסיין בל"ג בעומר של אותה שנה, י"ח באייר ה'תרמ"ח, 29 באפריל 1888.

צוואתו פורסמה כמסמך מוסרי בידי הרב יצחק מלצן בתוך "אוסף מאמרי מוסר וחכמה" (ורשה תרנ"ו ומהדורות נוספות).

## לקריאה נוספת
* דב כ"ץ, תנועת המוסר, ב, תל אביב תשי"ד, פרק כז עמ' 291–306
* נפתלי בן מנחם, **חכמי ליטא**, ירושלים תשי"ט, עמ' 60. הערך: לעווינסאהן, אליהו (אלינקה קרטינגר)
* רבי עזריאל הילדסהיימר, רבי אליהו לווינזון (קרטינגר) זצ"ל, צפונות, יט, בני ברק תשנ"ג, עמ' קא-קב (תרגום מהמאמר המקורי ביידישע פרעססע שנה שבע עשרה, עמ' 176, 187)

## קישורים חיצוניים
* 
* 
* 
* 
* 

קטגוריה:בנקאים יהודים ליטאים
קטגוריה:אנשי עסקים יהודים ליטאים
קטגוריה:תנועת המוסר: אישים
קטגוריה:רבנים ליטאים
אנה חרה

**אתל אנה דל רוסריו חרה ולסקז** (בספרדית: **Ethel Ana del Rosario Jara Velásquez**; נולדה ב-11 במאי 1968) כיהנה כראש ממשלת פרו מיולי 2014 עד אפריל 2015.

## ביוגרפיה
חרה נולדה בעיר איקה  ולמדה באוניברסיטה המקומית משפטים ומדע המדינה. היא בעלת תואר שני במשפט אזרחי ומסחרי ועבדה כעורכת דין. בשנים 2000–2001 הייתה מזכירת האגודה הארצית לנוטריונים ובשנים 2005–2006 הייתה סגנית יושב ראש אגודת הנוטריונים של מחוז איקה.

בשנת 2011 נבחרה לקונגרס מטעם המפלגה הלאומית של פרו ועד מינויה לשרה הייתה יושבת ראש ועדת יחסי החוץ. בשנים 2011–2014 כיהנה בממשלה בראש המשרד לענייני נשים ואוכלוסיות מוחלשות. בפברואר 2014 מונתה לשרת העבודה וביולי 2014 מונתה לעמוד בראש מועצת השרים וכיהנה בראשות הממשלה עד שהודחה על ידי הפרלמנט באפריל 2015 בגין האשמות ריגול נגד אנשי ציבור ועסקים.

כיהנה בקונגרס עד 2016.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת פרו
קטגוריה:נשים בראשות ממשלה
קטגוריה:שרי ממשלת פרו
קטגוריה:ילידות 1968
קלקיליה (נפה)

**נפת קלקיליה** () היא אחת מ-16 נפות הרשות הפלסטינית. הנפה ממוקמת במערב השומרון. בירתה היא העיר קלקיליה.

שטח הנפה הוא כ-166 קמ"ר. נכון לשנת 2021, חיים בנפה 121,671 תושבים.

על פי מרשם האוכלוסין של הלשכה הפלסטינית המרכזית לסטטיסטיקה לשנת 2007, בנפה התגוררו כ-91,217 נפשות, שחיו ב-16,483 משקי בית. מתוכם, 36,831 תושבים (או כ-40%) היו מתחת לגיל 15 וכ-38,737 (או 42%) היו פליטים רשומים. על פי מרשם האוכלוסין לשנת 1997, בנפה התגוררו כ-72,007 נפשות.

## היסטוריה
ב־1990 נעשה ניסיון לאחד בין נפת המנהל האזרחי והפיקוד הצבאי בנפה. המיזם נקרא שעת רצון ובראש המפקדה המאוחדת עמד סא"ל עמית זייד.

## יישובים

### ערים
* קלקיליה

### מועצות מקומיות
* חבלה
* כפר ת'ולת'
* עזון

### עיירות וכפרים

## קישורים חיצוניים

## הערות שוליים

*
קטגוריה:הרשות הפלסטינית: נפות
צ'ארו

**מריה דל-רוסאריו מרצדס פילאר מרטינז מולינה באאזה** (בספרדית: **María del Rosario Mercedes Pilar Martínez Molina Baeza**), מוכרת בשם הבמה שלה **צ'ארו**. היא שחקנית, קומיקאית וגיטריסטית פלמנקו ממוצא ספרדי.

## תאריך לידה
שנת הלידה של צ'ארו נמצא במחלוקת במשך שנים רבות. מסמכים רשמיים ממקום הולדתה במורסיה, דרכונה הספרדי המקורי, ומסמכי התאזרחות שלה מעידים כי תאריך הלידה שלה הוא ה-13 במרץ 1951. לאחר שהיגרה לארצות הברית, צ'ארו טענה כי היא נולדה ב-1947, לאחר מכן שינתה את גרסתה ל-1949. ב-1977 במהלך שימוע משפטי היא טענה בתוקף שהדרכון שלה ומסמכי ההתאזרחות שלה היו שגויים וכי שנת הלידה האמיתית שלה היא 1951.

השחקנית אמרה בראיונות שהוריה הרשו לה לזייף את גילה על מנת שתראה מבוגרת יותר כאשר התחתנה עם המנצח חאבייר קוגאט בן ה-66 ב-1966, שהיה מבוגר ממנה ב-41 שנים. מספר רב של מאמרים וראיונות שפורסמו זמן קצר לפני ובזמן החתונה שלה שיערו כי שנת הלידה שלה בין 1945 ו-1946. ב-1964, צ'ארו כונתה "בת החסות בת ה-18" של קוגאט. באפריל 1966 טור אודות התוכניות לחתונה דיווח שהיא בת 20 ושקוגאט בן 60. מקורות רבים זיהו אותה כבת 21 ביום חתונתה.

באוקטובר 1977 - אותה השנה בה צ'ארו התגרשה מקוגאט וגם השנה בה קיבלה אזרחות אמריקנית - שופט מחוזי בלאס וגאס, רוג'ר פולי, עיגן את 1951 כשנה הלידה הרשמית שלה. האמנית סיפקה שלל עדויות מהוריה לתמיכה בטענתה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרות אמריקאיות
קטגוריה:מדבבות אמריקאיות
קטגוריה:שחקניות קולנוע וטלוויזיה אמריקאיות
קטגוריה:קומיקאיות אמריקאיות
קטגוריה:זמרים השרים בספרדית
קטגוריה:אמריקאים ממוצא ספרדי
קטגוריה:מהגרות מספרד לארצות הברית
קטגוריה:גיטריסטיות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:ספרדיות שנולדו ב-1941
סאארה קוגונגלווה

**סאארה קוגונגלווה אמאדילה** (באנגלית: **Saara Kuugongelwa-Amadhila**; נולדה ב-12 באוקטובר 1967) היא פוליטיקאית נמיבית שכיהנה כראש ממשלת נמיביה בין השנים 2015–2025. חברת האספה הלאומית מאז 1995 וכיהנה כשרת האוצר בשנים 2003–2015.

## היסטוריה
קוגונגלווה הייתה חברה מנעוריה בארגון המאבק לעצמאות נמיביה ובגיל 13 יצאה לגלות. היא סיימה לימודים בסיירה לאון ובשנים 1991–1994 למדה כלכלה באוניברסיטת לינקולן בארצות הברית ולאחר מכן חזרה לנמיביה. היא עבדה בלשכת נשיא המדינה בתקופתו של סם נוג'ומה ובשנת 1995 מונתה למנהלת ועדת התכנון הלאומית. באותה שנה נבחרה לפרלמנט.

בשנים 2003–2015 הייתה שרת האוצר ובשנת 2015 מונתה לראשות הממשלה. היא ראש הממשלה הרביעית מאז הכרזת העצמאות ב-1990 והאישה הראשונה בתפקיד.

## קישורים חיצוניים

קטגוריה:נמיביה: פוליטיקה
קטגוריה:נשים בראשות ממשלה
קטגוריה:ראשי ממשלות
קטגוריה:בוגרי אוניברסיטת לינקולן
קטגוריה:נמיבים שנולדו ב-1967
אדם דיקון

**אדם סטיבן דיקון** (באנגלית: **Adam Steven Deacon**; נולד ב-4 במרץ 1983) הוא שחקן, ראפר, כותב ובמאי אנגלי. הוא מוכר בעיקר מהופעתו בתפקיד הראשי בסרט "Kidulthood" ובסרט ההמשך "Adulthood", ומהסרט הראשון שביים "Anuvahood".

## ביוגרפיה
דיקון גדל אצל אמו האנגלייה בסטוק ניואינגטון שבהאקני. אביו הוא מרוקאי, וכשדיקון היה בן שנתיים עזב האב את המשפחה. מאז אין קשר בין השניים.

קריירת המשחק של דיקון החלה בתפקידי אורח בסרטים "Bill's New Frock",כ "Shooters", "עלי ג'י - הסרט", ובסדרת הטלוויזיה "The Bill". ב-2004 כיכב דיקון בסדרת הדרמה "Wall Of Silence" של רשת ITV. פריצת הדרך בקריירה שלו הייתה כשכיכב בסרט הדרמה "Kidulthood". הוא המשיך לעבוד עם כותב הסרט "Kidulthood" נואל קלארק בפרויקטים נוספים בהם סרט ההמשך "Adulthood", הסרט "4.3.2.1" ובפרק הפיילוט של הסדרה "West 10 LDN".

דיקון היה שותף לכתיבה ולבימוי של הקומדיה האורבנית "Anuvahood" וגם שיחק בה בתפקיד הראשי. בעקבות הסרט מגזין Time Out כינה אותו "הפנים החדשות של הקולנוע הצעיר". בפברואר 2012 זכה דיקון בפרס באפט"א לכוכב עולה.

תפקידים נוספים של דיקון בסרטי קולנוע היו ב-"Bonded by Blood", בסרט העצמאי "נקמתו של ג'ק", בסרט הפעולה "Shank", בדרמה "Everywhere and Nowhere" ובסרט "Payback Season". עוד שיחק בתפקיד אורח בסרט "Victim". בנובמבר 2012 היה שותף להנחיה של טקס פרסי MOBO יחד עם מיקיטה אוליבר.

### חיים אישיים
בינואר 2015 נעצר דיקון לאחר שהמשטרה הוזעקה בגלל דיווחים על אדם חמוש במצ'טה ומאיים על הציבור. הוא לא היה יכול להשתתף בשימוע מכיוון שהיה מאושפז בבית חולים לטיפול בבעיות נפשיות. הדיון בתיק נדחה ל-30 באפריל.

ביולי 2015 הורשע דיקון בהטרדה ללא אלימות בבית משפט בלונדון, על התעללות במדיה חברתית בעמיתו השחקן נואל קלארק. קלארק ודיקון היו חברים מאז 2003, וקלארק ליהק את דיקון לסרטיו "Kidulthood" ו-"Adulthood". ב-2011 חתם דיקון על חוזה עם חברה אחרת ויצר סרט משלו "Anuvahood" בלי לשתף את קלארק. מאז קיבל קלארק מטח נאצות מדיקון, כולל האשמות בכך שהוא חיבל בקריירה של דיקון, שאותם הכחיש קלארק. ב-20 יולי הוא נמצא אשם. השופטים שמעו שדיקון מאובחן כחולה בהפרעה דו-קוטבית ונאסר עליו ליצור קשר עם קלארק.

## פילמוגרפיה
### קולנוע

### טלוויזיה

### וידאו קליפים

## דיסקוגרפיה
* "Keep Moving" - עם באשי, בהשתתפות פלומה פיית' (2010)
* "Hype Hype Ting" - עם Boy Better Know ועם JME (2011)
* "Do It" - בהשתתפות פרופסור דין (2011)
* "People's Champion" (2012)
* "Flying High" (2012)
* "Soldier" (2013)

## קישורים חיצוניים


* – Film review: Adulthood, ''The Scotsman''
* – Dizzee Rascal on Adulthood soundtrack
* ''Guardian'' interview with Deacon. "Adam Deacon: 'I was too street and too scary for directors'" 19 February 2012.
* "Adam Deacon: Streetwise star who knows the score". Interview with the *Independent*. 22 February 2012


## הערות שוליים

קטגוריה:שחקני קולנוע וטלוויזיה אנגלים
קטגוריה:זוכי פרס באפט"א לשחקן המבטיח ביותר
קטגוריה:ראפרים בריטים
קטגוריה:אנגלים ממוצא מצרי
קטגוריה:אנגלים שנולדו ב-1983
אלאונורה וקסלר

**אלאונורה וקסלר** (בספרדית: **Eleonora Wexler**; נולדה ב-2 באפריל 1974) היא שחקנית ארגנטינאית-יהודייה.

## קריירה
בשנת 1983 שיחקה במחזמר "אנני" בגרסתו הארגנטינאית. זוהי הופעתה הראשונה בעולם המשחק.

בשנת 2022 ביצעה הופעת אורח מאחד פרקי הסדרה האנתולוגית "Dos 20".

### סרטים
* Te amo - 1986
* Documental educacional - 1988
* Rojo - 1991
* Fuego gris - 1992 
* Geisha - 1995
* El dedo en la llaga - 1995
* Líneas de teléfono - 1996
* Buenos Aires me mata - 1997 
* La casa de Tourneur - 1997
* La Mina - 2003
* El murmullo de las venas - 2003
* Omisión - 2013
* Ataúd blanco - 2016
* Amateur - 2016

### טלוויזיה

## קישורים חיצוניים

קטגוריה:שחקניות קולנוע וטלוויזיה יהודיות ארגנטינאיות
קטגוריה:שחקניות ילדות ארגנטינאיות
קטגוריה:ארגנטינאיות שנולדו ב-1974
קטגוריה:ארגנטינאים שנולדו ב-1974
קטגוריה:שחקניות טלוויזיה ארגנטינאיות
מימי קודלי

**מימי קודלי** (באלבנית: **Mimi Kodheli**; נולדה ב-11 בספטמבר 1964) היא פוליטיקאית אלבנית המכהנת כחברת האספה הלאומית של אלבניה. היא כיהנה כשרת ההגנה של אלבניה בשנים 2017–2013. הייתה האישה הראשונה לכהן בתפקיד זה.

## ביוגרפיה
קודלי נולדה ב-11 בספטמבר 1963 בטירנה. היא השלימה דוקטורט במדעים ובכלכלה מאוניברסיטת ורונה שבאיטליה. יש לה תואר שני במינהל ציבורי מאוניברסיטת לינקולן שבנברסקה.

היא נכנסה לפוליטיקה ב-2002, כאשר היא מונתה להיות סגנית ראש עיריית טירנה. בשנת 2005, מונתה לתפקיד הפרפקט של מחוז טירנה ובשנת 2009 נבחרה לאספה הלאומית. כחברה באספה הלאומית היא יו"ר ועדת הכלכלה. מאז 2007, היא חברה במפלגה הסוציאליסטית של אלבניה. היא למדה לימודים גבוהים בתחומים שונים, כגון בנקאות, יחסים בינלאומיים. היא השתתפה בפרויקט של מחלקת המדינה של ארצות הברית, "נשים בפוליטיקה".

ב-15 בספטמבר 2013 מונתה קודלי לתפקיד שרת ההגנה של אלבניה בממשלתו הראשונה של ראש ממשלת אלבניה אדי רמה. לאחר בחירות כלליות שהתקיימו באלבניה ב-2017, מונתה במקומה אולטה ג'צקה

## ראו גם
* פוליטיקה של אלבניה

## קישורים חיצוניים

* 

## הערות שוליים

2017 03
קטגוריה:פוליטיקאים אלבנים
קטגוריה:שרות הגנה
קטגוריה:ילידות 1964
עונת 2016/2017 ב-KHL

**עונת 2016/2017** היא העונה התשיעית של ליגת ה-KHL. העונה הסדירה התחילה ב-22 באוגוסט 2016 ומשחקי הפלייאוף נפתחו ב-18 בפברואר 2017.

סק"א סנקט פטרבורג זכתה בגביע גגארין בפעם השנייה בתולדותיה.
## אירועי טרום העונה
### מאמנים חדשים

## הקבוצות

### מאמנים וקפטנים

## העונה הסדירה
העונה הסדירה נפתחה עם עריכת טורניר גביע הפתיחה (Кубок Открытия) הידוע בכינוי גביע לוקומוטיב. בגביע הפתיחה של העונה נפגשו מחזיקת גביע גגארין לעונת 2015/2016 מטאלורג מגניטוגורסק ומחזיקת גביע טיכונוב המכונה "גביע היבשת" לעונת 2015/2016 צסק"א מוסקבה. מטאלורג ניצחה לבסוף ובכך ניתן האות לפתיחת העונה.
### טבלת הליגה

: * מש' — משחקים, נצ' — ניצחונות, נצ"ב — ניצחונות בהארכה, נצ"ח — ניצחונות בחבטות הכרעה, הפ"ח — הפסדים בחבטות הכרעה, הפ"ב — הפסדים בהארכה, הפ' — הפסדים, שז"ח — שערי זכות, שערי חובה, ± יחס — יחס שערים, נק' — נקודות

*'מודגש*' מתייחס לקבוצות שהבטיחו את מקומן ב[[גביע גגארין|פלייאוף הליגה]]. *נטוי'' מתייחס לקבוצות שלא הצליחו להבטיח העפלה לפלייאוף הליגה.

## טבלת מיקום הקבוצות

## פלייאוף
### קבוצות הפלייאוף
#### החטיבה המזרחית
# מטאלורג מגניטוגורסק, אלופת החטיבה המזרחית ובית חרלאמוב — 124 נקודות
# אוונגרד אומסק, אלופת בית צ'רנישוב — 109 נקודות
# אק בארס קאזאן — 109 נקודות
# טרקטור צ'ליאבינסק — 97 נקודות
# באריס אסטנה — 90 נקודות
# סלבאט יולאייב אופה — 88 נקודות
# אדמירל ולדיווסטוק — 86 נקודות
# הכוכב האדום קונולון — 83 נקודות
#### החטיבה המערבית
# צסק"א מוסקבה, אלופת החטיבה המערבית ובית טראסוב, אלופת הליגה הסדירה — 137 נקודות
# סק"א סנקט פטרבורג, אלופת בית בוברוב — 137 נקודות
# דינמו מוסקבה — 112 נקודות
# לוקומוטיב ירוסלבל — 110 נקודות
# דינמו מינסק — 105 נקודות
# טורפדו ניז'ני נובגורוד — 104 נקודות
# ויטיאז פודולסק — 97 נקודות
# יוקריט הלסינקי — 93 נקודות

### תוצאות הפלייאוף

### הדרך לגמר
#### העונה הסדירה
----

----

----
עבור סק"א הגמר היה לגמר השני של הקבוצה בשלוש העונות האחרונות. עבור מטאלורג הגמר היה לגמר השלישי של מטאלורג בארבע העונות האחרונות.

### שלבי ההכרעה

### משחקי הגמר




## קישורים חיצוניים

לוח המשחקים של העונה הסדירה

## הערות שוליים

קטגוריה:עונות KHL
דניאל פאנאבייקר

**דניאל ניקול רובינס פאנאבייקר** (באנגלית: **Danielle Nicole Panabaker**; נולדה ב-19 בספטמבר 1987) היא שחקנית אמריקאית, אשר מוכרת בעיקר מתפקידה כד"ר קייטלין סנואו / קילר פרוסט/קיאון בסדרת הטלוויזיה "הפלאש".

## ביוגרפיה
פאנאבייקר נולדה באוגוסטה שבג'ורג'יה לדונה ולהרולד פאנאבייקר, ובעקבות עבודתו של האבא עברה המשפחה לדרום קרולינה, לפנסילבניה ובהמשך גם למחוז אורנג' שבטקסס לתקופה קצרה.
דניאל לקחה חלק במחנה קיץ במגמת קולנוע ותיאטרון ושם גילתה את אהבתה למשחק, בגיל 12 החלה להופיע בתיאטרון הקהילתי ולקחה חלק באודישנים לפרסומות.

לאחר המעבר לנפרוויל שאילינוי בשנת 2000 למדה פאנאבייקר בתיכון באילינוי וסיימה את לימודיה כאשר הייתה רק בת 14 מאחר שהרגישה רצון לפתח ולעסוק במשחק באופן קבוע.
בשנת 2003 עברה דניאל ללוס אנג'לס שבקליפורניה ביחד עם אחותה ואמה ושם למדה משחק במכללה הקהילתית בעיר גלנדייל.
בשנת 2005 סיימה את לימודיה במכללה והמשיכה ללימודים מתקדמים באוניברסיטת קליפורניה בלוס אנג'לס.

ממוזער|שמאל|פאנאבייקר בפסטיבל הסרטים הבינלאומי בטורונטו 2010

## קריירה
ההופעות הראשונות של פאנאבייקר היו בפרסומות ותפקידי אורח בסדרות טלוויזיה וסרטי קולנוע כגון: "המגן" (2001-2004), "מלקולם באמצע", "חוק וסדר: מדור מיוחד", "מדיום", "סאמרלנד" ובתפקיד ראשי בסרט של דיסני "תקוע בפרבר" משנת 2004.
כמו כן הופיעה בסרטי הטלוויזיה "סקס והאמא הרווקה" (2003) ו"אמא בגיל 16" (2005) ובהמשך במיני סדרה "אימפריות נופלות" שנסקרה היטב ונתנה לה את הביטחון להמשיך ולעסוק בקריירה המשחק.
בהמשך לקחה חלק במחזות מוזיקליים "סיפור הפרברים", "פיפין", "עד עצם היום הזה", "ביוטי-לו", "הארץ החיה".
בשנת 2004 כיכבה בסרט "מחפשים את הלב של דויד" של רשת ABC לצד השחקן רביב אולמן.
בשנת 2005 פאנאבייקר הופיעה בסרטים המוזיקליים "גובה שמיים" ו"שלך שלי ושלנו".
בהמשך כיכבה בסרט דיסני "תקרא את זה ותבכה" לצד אחותה קיי פאנאבייקר.
תפקידה הבא היה בסרט "בית הענקים" (2007) לצד היילי ג'ואל אוסמנט, ובאותה שנה קיבלה תפקיד משנה בסרט "מיסטר ברוקס" לצד קווין קוסטנר.
בנוסף פאנאבייקר הצטרפה לצוות של סדרת הדרמה "שארק" כג'וליה סטארק, הבת של הדמות הראשית.

בשנת 2009 שיחקה כג'נה בסרט האימה "יום שישי ה-13" לצד ג'ארד פדלקי ובהמשך בסרטים "הטירוף" ו"מחלקה סגורה". באותה שנה התארחה בעונה השישית של הסדרה "האנטומיה של גריי".

בשנת 2011 גילמה את קייטי בסרט הטלוויזיה "*The Shunning*" מבית הולמרק, שהתבסס על הרומן של הסופרת בוורלי לואיס.

בשנת 2014 כיכבה בסרט "מעידה בזמן" וגילמה את קלי; על תפקיד זה זכתה בפרס השחקנית הטובה ביותר בפסטיבל הקולנוע בלונדון 2014.

בשנת 2014 החלה לשחק בסדרת גיבורי העל "הפלאש" המבוססת על חוברות הקומיקס "פלאש" מבית DC קומיקס ומשודרת ברשת The CW, את דמותה של קילר פרוסט / ד"ר קייטלין סנואו, מדענית ומטה-אדם בעלת כוחות קרח.

## חיים אישיים
ביולי 2016, פאנאבייקר התארסה לבן זוגה בשנים האחרונות הייז רובינס. הם נישאו ב-24 ביוני 2017, ויש להם בן שנולד ב-2 באפריל 2020 ובת שנולדה בשנת 2022.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
קטגוריה:זוכות פרס סאטורן לשחקנית משנה בטלוויזיה
הארמייה התשיעית (בריטניה)

**הארמייה התשיעית של [[הצבא הבריטי]]** הייתה ארמייה בריטית שלחמה במלחמת העולם השנייה.

## היסטוריה
הארמייה התשיעית הוקמה ב-1 בנובמבר 1941 במהלך מלחמת העולם השנייה. הארמייה ריכזה תחתיה את כוחות היבשה של חבר העמים הבריטי בארץ ישראל ועבר הירדן (ובהמשך גם בקפריסין). כמפקדה הראשון של הארמייה מונה הנרי מייטלנד וילסון. הארמייה המשיכה להגן על האזור עד סיום המלחמה ב-1945, ובפועל לא השתתפה בקרבות.

## מפקדים
* גנרל הנרי מייטלנד וילסון (נובמבר 1941 - ספטמבר 1942)
* לוטננט גנרל ויליאם הולמס (ספטמבר 1942 - פברואר 1945)

## קישורים חיצוניים
* הארמייה התשיעית 

קטגוריה:זירת המזרח התיכון במלחמת העולם השנייה
קטגוריה:ארמיות של בריטניה במלחמת העולם השנייה
מייק רובינוביץ'

**מייק רובינוביץ**' הוא אתלט בעבר יהודי-דרום אפריקאי, פעמיים ברציפות אלוף המכביה ושיאן המכביה (השלישית 1950 והרביעית 1953) בריצת 5000 מטר ובריצת 10000 מטר.

## ביוגרפיה
בתחרויות האתלטיקה של המכביה השלישית שנערכו בשנת 1950 זכה רובינוביץ' בשתי מדליות זהב, בריצת 5000 מטר בשיא מכביה חדש של 16:02.8 דקות, לפני האקר (16:13.4 דקות) וש. עמרני (16:15.6 דקות), שניהם מישראל ובריצת 10000 מטר בתוצאה של 34:03.6 דקות, לפני האקר (34:25.4 דקות) וארליך מבריטניה (35:39.5 דקות).

בתחרויות האתלטיקה של המכביה הרביעית שנערכו בשנת 1953 זכה רובינוביץ' בשתי מדליות זהב, בריצת 5000 מטר בשיא מכביה חדש של 15:46.4 דקות, לפני יוסף סלמה (15:55.6 דקות) ובנימין סאדק (16:29.5 דקות), שניהם מישראל ובריצת 10000 מטר בתוצאה של 33:10.6 דקות, לפני ישראל אסולין מישראל (34:33.4 דקות) ופרניצי מטורקיה (36:47.4 דקות) ובכך הגן על תאריו.

## חייו האישיים
רובינוביץ' מתגורר ביוהנסבורג ועבד כרופא שיניים.

## קישורים חיצוניים
* 

## הערות שוליים

קטגוריה:אתלטים דרום אפריקאים
קטגוריה:אתלטים יהודים
קטגוריה:אלופי המכביה: אתלטים
קטגוריה:רופאי שיניים
סול סנדלר

**סול סנדלר** הוא אתלט יהודי-דרום אפריקאי בעבר, אלוף המכביה השלישית (1950) בריצת 400 מטר ובריצת 800 מטר.

## ביוגרפיה
סנדלר גדל במשפחה של ספורטאים. אחיו, דייב אף הוא אתלט מצטיין ואלוף המכביה.

#### אלוף ושיאן המכביה
בתחרויות האתלטיקה של המכביה השלישית שנערכו בשנת 1950 זכה סנדלר ב-2 מדליות זהב, בריצת 400 מטר בתוצאה של 50.7 שניות, לפני גרוסברגר (50.7 שניות) וד. שפיצר (51.9 שניות), שניהם מארצות הברית
ובריצת 800 מטר בתוצאה של 1:58.2 דקות, לפני אומלצ'נקו מארצות הברית (2:01.0 דקות) וד. שפיצר (2:02.0 דקות).

## קישורים חיצוניים
* 

## הערות שוליים

קטגוריה:אצנים דרום אפריקאים
קטגוריה:אתלטים יהודים
קטגוריה:אלופי המכביה: אתלטים
בית הקברות היהודי בקרנובט

שמאל|ממוזער|250px|מצבה מבית הקברות בקרנובט
**בית הקברות היהודי בקרנובט** (בבולגרית: **Еврейскo гробища на Карнобат**) הוא בית קברות יהודי השוכן בפאתי העיר קרנובט בדרום מזרח בולגריה ונחשב לגדול ולקדום מבין בתי העלמין היהודיים באזור בולגריה. במקום מצויים שרידיהן של כ-2,000 מצבות כאשר הקדומה מהן תוארכה ל-1610.

## רקע היסטורי ותיאור האתר
יהודים התגוררו בקרנובט ככל הנראה מראשית המאה ה-17, אם כי הקמתה של קהילה ממוסדת מיוחסת להגירתם של יהודים מקונסטנטינופול ומאדירנה אשר התיישבו בקרנובט בשלהי המאה-17 וייסדו קהילה יהודית ספרדית.

בית הקברות הוקם בשלהי המאה ה-16 או בתחילת המאה ה-17. בראשית שנות ה-90 של המאה ה-20 ערך ההיסטוריון ד"ר צבי קרן מחקר במקום, שכלל ניקוי וזיהוי מצבות. זוהו, תועדו וצולמו כ-800 מצבות. הממצאים העידו על קהילה בעלת מעמד כלכלי איתן. שתי המצבות הקדומות ביותר שאותרו היו מ-1610 והמצבות המאוחרות ביותר הן משלהי שנות ה-30 של המאה ה-20.

בית העלמין בקרנובט הוא הגדול והקדום מבין בתי הקברות היהודיים באזור בולגריה וממוקם בפאתי קרנובט כ-5 קילומטרים דרומית ממרכזה, על מדרון של גבעה הממוקמת בסמוך לשכונת הפרברים "גאלאטה". בסך הכל מצויות במקום כ-2,000 מצבות. בשטח פזורות מאות מצבות חלקן שבורות, חלקן מכוסות צמחייה וחלקן במצב סביר. בית העלמין אינו מתוחזק והאזור משמש כר מרעה לבקר, צאן וחזירים. מזג האוויר הגשום הוביל לסחף של מצבות ולנזק לקברים.

חלק מהמצבות הן דמויות סרקופג. מקצת מהמצבות היו עשויות שיש ומעוטרות, אך לאורך השנים נבזז השיש מבית העלמין על ידי מקומיים ולאתר נגרם נזק כבד. הכיתוב על המצבות הוא בעברית ובלאדינו. בבית עלמין זה נקברו יהודים מקהילות סמוכות כגון מאייטוס ומבורגס.

## לקריאה נוספת
* צבי קרן, בולגריה ויהודיה, באתר "כולנו בולגרים", אתר הבית של יהודי בולגריה.
* תמונות מבית הקברות היהודי בקרנובט.

## קישורים חיצוניים

* בית הקברות היהודי בקרנובט, בתוך: Jewish Historic Monuments and Sites in Bulgaria 2011 Part One, עמודים 28–29 .

## הערות שוליים

קטגוריה:בולגריה: בתי קברות יהודיים
הארי קיין (אצן)

**הארי קיין** (באנגלית: **Harry Kane**; נולד ב-24 במאי 1933) הוא אתלט יהודי-בריטי בעבר, אלוף ושיאן המכביות (הרביעית 1953 והחמישית 1953) בריצת 400 מטר. אלוף (1954), שיאן בריטניה, סגן-אלוף חבר העמים הבריטי (ונקובר 1954) ומדורג חמישי בעולם (1954) בריצת 400 מטר משוכות.

## ביוגרפיה
קיין נולד בשם **הרי כהן**. הוא גדל באיסט אנד לונדון למשפחה ממוצא רוסי ופולני. אמו ואחיו הצעיר סטלני נפטרו כשהיה בן 10, עקב שרפה בביתם החדש.

באליפות בריטניה לנוער שנערכה בשנת 1952 זכה קיין בשתי מדליות זהב, בריצת 120 יארד משוכות (99 ס"מ) בתוצאה של 15.4 שניות ובריצת 200 יארד (76 ס"מ) בתוצאה של 23.3 שניות.

בתחרויות האתלטיקה של המכביה הרביעית שנערכו בשנת 1953 זכה קיין במדליית זהב בריצת 400 מטר בשיא מכבי חדש של 50.5 שניות, לפני לוינזון (51.0 שניות) ור. יפה (51.0 שניות), שניהם מארצות הברית.

באליפות בריטניה שנערכה בשנת 1954 קבע קיין בריצת 440 יארד משוכות שיא אנגליה חדש של 53.4 שניות במשחקי חבר העמים שנערכו בוונקובר, קולומביה הבריטית, קנדה בתחילת אוגוסט אותה שנה הוא זכה במדליית כסף בריצת 400 יארד משוכות בתוצאה של 53.3 שניות, אחרי דייוויד לין מאוסטרליה שקבע שיא משחקים חדש של 52.4 שניות ולפני בוב שאו מוויילס (53.3 שניות). בתחרות שנערכה בלונדון ב-13 באוקטובר אותה שנה הוא קבע שיא בריטניה חדש של 51.5 שניות, שדירג אותו במקום חמישי בעולם בשנה זו.

בתחרות שנערכה במוסקבה, רוסיה ב-11 בספטמבר 1955 קבע קיין בריצת 400 מטר משוכות תוצאה של 52.5 שניות.

באולימפיאדת מלבורן (1956) סיים קיין במקום 11 בריצת 400 מטר משוכות בתוצאה של 52.95 שניות, בשלב המוקדמות הוא קבע תוצאה של 51.85 שניות ועלה מהמקום השביעי.

בתחרות שנערכה בלונדון ב-8 ביוני 1957 קבע קיין בריצת 400 מטר משוכות תוצאה של 51.6 שניות, שדירגה אותו במקום עשירי בעולם בשנה זו. בתחרויות האתלטיקה של המכביה החמישית שנערכו בספטמבר אותה שנה הוא זכה ב-3 מדליות, 2 זהב ו-1 כסף. מדליות זהב, בריצת 400 מטר בשיא מכבי חדש של 49.0 שניות, לפני אירווין דרדיק מארצות הברית (49.8 שניות) ודוד אברמוביץ' מאוסטרליה (51.2 שניות) ובכך הגן על תוארו ובריצת 400 מטר משוכות בתוצאה של 54.2 שניות, לפני רוברט ריטנברג מארצות הברית (54.8 שניות). מדליית כסף, בריצת 200 מטר משוכות בתוצאה של 25.3 שניות, אחרי רוברט ריטנברג (24.4 שניות) ולפני אלן קליין מארצות הברית (27.0 שניות).

## שיאים אישיים
* ריצת 400 מטר משוכות: 51.5 שניות (1954), **שיא בריטניה בעבר**

## קישורים חיצוניים

* הארי קיין, באתר *Track and Field Statistics* 
* World Rankings — Men’s 400 Hurdles, 
* 
* 
* תמונה של הארי קיין - 

## הערות שוליים

קטגוריה:אצנים בריטים
קטגוריה:אתלטים יהודים
קטגוריה:אלופי המכביה: אתלטים
קטגוריה:בריטים שנולדו ב-1933
יחסי אנדורה–ספרד

**יחסי אנדורה–ספרד** הם היחסים הדיפלומטיים שבין נסיכות אנדורה לבין ממלכת ספרד. אנדורה מחזיקה שגרירות במדריד, וספרד מחזיקה שגרירות באנדורה לה ולה.

## היסטוריה
בשנת 1993, השנה בה אנדורה אימצה את חוקתה והצטרפה לארגון האומות המאוחדות, אנדורה וספרד, יחד עם צרפת, חתמו על אמנה של שכנות טובה, ידידות ושיתוף פעולה. אנדורה היא אחת מהמדינות ללא צבא, וביטחון המדינה מופקד בידי צרפת וספרד, בהתאם לאמנה.

"ההסכם בין ממלכת ספרד נסיכות אנדורה בנוגע למעמד הנסיך-שותף של אנדורה", שפורסם ברשומות בשנת 1995, מסדיר את מעמדו של בישוף אורג'ל , אשר מתגורר בספרד.

## גבול
שתי המדינות חולקות גבול משותף שאורכו כ־65 קילומטרים, אשר קוטע את גבול ספרד–צרפת בהרי הפירנאים מפיק דה מדקורב  (2912 מ') ועד ל (2521 מ').

## שגרירים
שגריר אנדורה בספרד הוא ז'אומה גאיטן סנסה. שגריר ספרד באנדורה, מאז יוני 2014, הוא מנואל מונטוביו דה בלנסו .

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עוגה עוגה

[160px|ממוזער|שמאל|עטיפת ספרה של [מירה לובה|מירה לוֹבֶּה, שכלל גם את השיר "עוגה עוגה", באיורה של אוה איצקוביץ]] 
"**עוּגָה, עוּגָה (בַּמַּעְגָּל נָחוּגָה)**" הוא שיר ילדים שנכתב על ידי אהרן אשמן, ומושר בלחן עממי. כשיר משחק, הפעוטות אוחזים ידיים, מסתובבים במעגל, ויושבים וקמים בשורות האחרונות. השיר פורסם בהוצאת עופר ואויר על ידי אוה איצקוביץ.

טעות רווחת היא פירוש המילה "עוּגָה" שבשיר במשמעות של עוגה למאכל (קינוח), אולם כאן משמשת המילה כמילה נרדפת למילים "ריקוד במעגל". המילה עוגה נאמרת במלעיל, מפני שהיא צורת ציווי ארוכה של הפועל "עג". במקור השיר לא כלל את המילים "לשבת לקום" אלא "לשבת לשבת...".

המשחק, ובמידה מסוימת גם מנגינת השיר, דומים לאלו של שיר-משחק אנגלי ** אשר כולל בסופו נפילה אחורה.

ימימה טשרנוביץ (ילידת 1909) מעידה כי היא לא למדה את השיר בגן, אבל אחותה הצעירה ממנה בעשור כן למדה אותו.

ב-2019 נחשף במכון גנזים כתב היד המקורי של מחבר השיר ובו שני בתים נוספים.

השיר הושר בעיבודים שונים, ביניהם של גיל אלדמע, ועל ידי מבצעים שונים, ביניהם: נתן דטנר, חנה לסלאו ועוזי חיטמן.

## ראו גם
* הורה (ריקוד)

## קישורים חיצוניים

* 
* 
* לשבת לקום – נסתובבה כל היום עד אשר נמצא מקום, 31 באוקטובר 2012 מאת igalz, קווים ונקודות
* מסביב למדורה, באתר האקדמיה ללשון העברית

## הערות שוליים

קטגוריה:שירים בעברית
קטגוריה:שירים שנכתבו על ידי אהרן אשמן
קטגוריה:שירי ילדים
קטגוריה:שירי משחק
רבי יצחק מגדלאה

רבי **יצחק מגדלאה** (ידוע גם בכינוי **מגדליה** או **מגדלים**) היה אמורא ארצישראלי מהדור הראשון.

הוא פרש את דברי ה "שלושה מטבעות זה על גב זה": "והוא שעשויין כמגדלין". לדעת מהר"ץ חיות, מימרא זו היא מקור כינויו "מגדלאה". עם זאת, לדעת אהרן היימאן פירוש זה אינו ודאי. במסכת נידה מובאת גרסה על פיה הוא היה רבו של רבי שבתאי, וגרסה נגדית על פיה הוא היה דווקא תלמידו. במקום אחר באותה מסכת מובאת מימרא נוספת בשמו. רבי שמלאי גם הוא מוסר דברים בשמו.

במסכת יומא פירש את המושג "לולבי גפנים": "כל שלבלבו מראש השנה ועד יום הכיפורים". בבראשית רבה מובא שאמר שיש הנאה גם בזבובים יתושים ופרעושים. כן מובא שם פירוש שלו על הפסוק: "ולקדקד נזיר אחיו": "אתה הוא בחיר אחיך". דרשות בשמו מובאות גם בבמדבר רבה, במדרש משלי, בשיר השירים רבה ובפסיקתא רבתי.

## קישורים חיצוניים
* 

## הערות שוליים

קטגוריה:הדור הראשון לאמוראי ארץ ישראל
רנו 9

ממוזער|270px| רנו 9, שנת 1982
**רנו 9** (צרפתית: **Renault 9**) היא מכונית משפחתית, 4 דלתות, מתוצרת יצרנית הרכב הצרפתית **[[רנו]]** אשר יוצרה בין השנים 1981–1988. הדגם יוצר בצרפת, בארצות הברית, בהולנד, בספרד, בטאיוואן, בקולומביה, בארגנטינה ובטורקיה.

סך הכול יוצרו 2,571,362 יחידות.

בארצות הברית יוצרו בין השנים 1982–1987 3 דגמים של הרנו 9: ארבע דלתות, שתי דלתות, ושתי דלתות קבריולה. בסך הכל יוצרו בארצות הברית 623,573 יחידות.

בשנת 1982 נבחרה הרנו 9 למכונית השנה באירופה.

## גרסאות
* רנו 9 C (דגם בסיס)
* רנו 9 TC (מנוע 1,108 סמ"ק המפיק 48 כ"ס) 
* רנו 9 GTC (מנוע 1,108 סמ"ק המפיק 48 כ"ס) 
* רנו 9 TL (מנוע 1,397 סמ"ק המפיק 60 כ"ס)
* רנו 9 GTL (מנוע 1,397 סמ"ק המפיק 60 כ"ס)
* רנו 9 TLE (מנוע 1,397 סמ"ק המפיק 60 כ"ס)
* רנו 9 GTS (מנוע 1,397 סמ"ק המפיק 72 כ"ס)
* רנו 9 TSE (מנוע 1,397 סמ"ק המפיק 72 כ"ס)
* רנו 9 TCE (מנוע 1,108 סמ"ק, דרגת גימור מפוארת)
* רנו 9 TD (גרסת מנוע דיזל)
* רנו 9 TDE (גרסת מנוע דיזל)
* רנו 9 GTD (גרסת מנוע דיזל)
* רנו 9 GTX (גרסת יוקרה, מנוע 1,721 סמ"ק)
* רנו 9 TXE (גרסת יוקרה, מנוע 1,721 סמ"ק)
* רנו 9 Turbo (מגדש טורבו - 1,397 סמ"ק, המפיק 105 כ"ס, 115 כ"ס)

## מכונית השנה באירופה
בשנת 1982 זכתה ה"רנו 9" במקום הראשון, בתחרות "מכונית השנה באירופה", עם 335 נקודות. במקום השני זכתה ה-אופל אסקונה עם 304 נקודות, ובמקום השלישי זכתה הפולקסווגן פולו עם 252 נקודות.

## תמונות

קובץ:InterieurR9.jpg| רנו 9 - מבט לתא הנהג ולוח מחוונים
קובץ:1982 Renault 9 Automatic - Flickr - Joost J. Bakker IJmuiden.jpg| רנו 9, שנת 1982 
קובץ:261 -320x200-.jpg| רנו 9
קובץ:Renault 9 GTS 1985 (4906335192).jpg| רנו 9, שנת 1985 - תוצרת ארצות-הברית
קובץ:Renault 9 Broadway rear.jpg| רנו 9
קובץ:Renault 9 GTL (18535604636).jpg| רנו 9 דגם GTL 


## ראו גם
* רנו
* דופין
* רנו R8
* רנו קרוול
* רנו 6
* רנו 7
* רנו 12
* רנו 14
* רנו 16
* רנו 17
* רנו פואגו

## קישורים חיצוניים

קטגוריה:מכוניות משפחתיות
9
קטגוריה:דגמי מכוניות שהושקו ב-1981
קטגוריה:מכונית השנה באירופה
קטגוריה:מכוניות צרפתיות
קטגוריה:כלי רכב המיוצרים בטורקיה
קטגוריה:כלי רכב המיוצרים בבלגיה
קטגוריה:כלי רכב המורכבים בקולומביה
קטגוריה:כלי רכב המורכבים בארגנטינה
קטגוריה:כלי רכב המיוצרים בספרד
נאדר אבו תאמר

**נאדר אבו תאמר** (בערבית: **نادر أبو تامر** נולד ב-1956) הוא סופר, מתרגם, עיתונאי ושדרן ערבי ישראלי זוכה פרס שר התרבות לכתיבת ספרים לילדים בערבית בשנת 2008 ומקים מוקד התנועה של קול ישראל בערבית.

## ביוגרפיה
אבו תאמר נולד בשפרעם וסיים שם את לימודיו התיכוניים. ב-1987 סיים את לימודיו לתואר הראשון בשפה וספרות ערבית באוניברסיטה העברית בירושלים ובשנת 1990 סיים את התואר שני בשפה ובספרות ערבית. תוך כדי לימודיו עבד כמעצב גרפי וכמתרגם בחברות "תרגומי איכות" ו"עלי כותרת".

החל בקריירה עיתונאית בשנת 1995 כעיתונאי, שדר וקריין, בתרגום סימולטני של אירועים שונים, ניהול והגשת גל פתוח, הגשת יומני חדשות וקריאת מהדורות חדשות. הקים במקביל את מוקד התנועה בקול ישראל בערבית והמשיך כעורך אקטואליה ותוכניות בקול ישראל, ביניהן "יום חדש", "בוסתן הזמר", "תחנות", "עמדות", "שכנים" שעוסקות במיזמים חינוכיים ו"אוראק". משנת 2013 מגיש את תוכנית האקטואליה "אג'נדה", אחת התוכניות המרכזיות בקול ישראל בשפה הערבית, בה נידונים נושאים פוליטיים, תרבותיים וחינוכיים שקשורים לחברה הערבית בישראל.

מלבד עבודתו כאיש תקשורת, חיבר כ-30 ספרי ילדים, ותרגם כעשרה ספרים מעברית לערבית. בשנת 2008 זכה בפרס שר התרבות לכתיבת ספרים לילדים בערבית.

## קישורים חיצוניים

## הערות שוליים

קטגוריה:סופרים ערבים ישראלים
קטגוריה:עיתונאים ערבים ישראלים
קטגוריה:שדרני רדיו ישראלים
קטגוריה:אנשי רדיו ישראלים
קטגוריה:סגל קול ישראל
קטגוריה:בוגרי האוניברסיטה העברית בירושלים
קטגוריה:שפרעם: אישים
קטגוריה:ישראלים שנולדו ב-1956
אל-קודס (נפה)

**נפת אל-קודס (ירושלים)** היא אחת מ-16 נפות הרשות הפלסטינית. הנפה כוללת את מזרח ירושלים, המוגדרת כבירת הנפה על פי החוק הפלסטיני, ואת כל היישובים הפלסטיניים הסמוכים לה.

שטח הנפה הוא 345 קמ"ר. על פי אומדן הלשכה הפלסטינית המרכזית לסטטיסטיקה לשנת 2016 בנפה התגוררו 426,533 נפשות. מספר זה כולל את תושבי מזרח ירושלים.

מושל הנפה הוא עדנאן ג'ית.

שטח הנפה ברובו מצוי בשליטה ישראלית מלאה, חלקו משתייך גם לתחום השיפוט של עיריית ירושלים. מיעוט מהשטח הוא שטח B. 
[שמאל|ממוזער|250px|[בית סוריכ]]

## חלוקת משנה
הרשות הפלסטינית מחלקת את הנפה לשניים:
* **אזור J1** - השטחים שסיפחה ישראל במזרח ירושלים: עיסאוויה, מזרח ירושלים, א-שיאח, א-סוואחרה אל-ע'רבייה, א-סוואנה, א-טור, אבו תור, באב א-זהרה, בית חנינא, בית צפאפא, ג'בל מוכאבר, כפר עקב, ראס אל-עמוד, שועפאט, מחנה הפליטים שועפאט, שייח ג'ראח, סילוואן, צור באהר, אום טובא וואדי אל-ג'וז.
* **אזור J2** - היישובים בשאר השטח: אבו דיס, אלעיזריה, אל-ג'יב, אל-ג'ודיירה, אל-קובייבה, א-ראם, א-סוואחרה א-שרקייה, ענתא, נבי סמואל, שייח' סעד, א-זעיים, בית ענאן, בית חנינא אל-בלד, בית איג'זא, בית איכסא, בית סוריק, בידו, בית דוקו, ביר נבאלא, דאחיית אל-בריד, חיזמא, ג'בע, ח'רבת אום-לאחם, מוח'מאס, קלנדיה, מחנה הפליטים קלנדיה, קטנה, ראפאת, ח'אן אל-אחמר, היישוב הבדואית בג'בע ויישובים בדואים אחרים, בהן ערב אל-ג'האלין.
להלן רשימת היישובים בנפת אל-קודס לפי סוג יישוב.

### ערים
* מזרח ירושלים

### עיירות
* אבו דיס
* אלעיזריה
* א-ראם

### כפרים

## קישורים חיצוניים

* נתונים על הנפה באתר הרשות

## הערות שוליים

*
אלעזר אלישר

**אלעזר אלישר** (26 ביולי 1889, כ"ו בתמוז ה'תרמ"ט – 18 במאי 1955, כ"ב באייר ה'תשט"ו) היה איש ציבור ישראלי, סגן יושב ראש ההתאחדות העולמית של היהודים הספרדים, וחבר ועד העדה הספרדית בירושלים.

## ביוגרפיה
נולד בירושלים לריקה, נכדת הרב חיים נסים ברוך, ולרב יוסף שאול אלישר, עסקן ירושלמי ונכדו של הראשון לציון הרב יעקב שאול אלישר.

בילדותו התחנך בתלמוד תורה של העדה הספרדית בירושלים, ובהמשך אצל הרב נסים אלישר ובישיבת סבו, הרב חיים משה אלישר. בשנת 1906, כשהיה כבן 17 נסע לפריז שבצרפת, שם למד בבית ספר למסחר. בסיום לימודיו בשנת 1908 חזר לישראל, ובמשך מספר שנים סייע לאביו בעסקיו.

בשנת 1924 ייסד את לשכת המסחר "איטליה-א"י" בירושלים, ושימש כנשיאה עד לשנת 1930. בשנת 1925 נישא לפאולין בת ציון ולונה בוליסה אמזלג, נכדתו של חיים אמזלג.

בשנת 1927 החל לשמש כסגן הנשיא של "התאחדות הספרדים העולמית", ובתחילת שנת 1932 נבחר לשמש כסגן היו"ר וחבר הוועד הפועל שלה בירושלים. כן שימש כחבר ועד העדה הספרדית בירושלים למשך מספר שנים.

נמנה עם מייסדי ומנהלי "קופת אשראי א"י - קרדיט בנק", שנקראה בהמשך "בנק קדם לקרדיט", וחבר ההנהלה של בנק קופת עם. כן שימש כסגן יו"ר שכונת תלפיות ובהמשך כיושב ראש הוועד שלה.

בשנותיו האחרונות התגורר בחיפה, שם נמנה עם מקימי בית מלון "לב-הכרמל", ושימש כמנהל חברת "לב-הכרמל" וחברת "פיתוח ירושלים".

הלך לעולמו בחיפה ונקבר בירושלים.

## לקריאה נוספת
* 'אלישר, אלעזר', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 48–49. 
* משה דוד גאון, **[[יהודי המזרח בארץ ישראל (ספר)|יהודי המזרח בארץ ישראל]]**, חלק ב' עמ' 57 - 58

## קישורים חיצוניים
* Eliezer Lazare Eliashar באתר Geni
* אלעזר אלישר, בספר "יהודי המזרח בארץ ישראל", מאת משה דוד גאון, באתר HebrewBooks
* 

אלעזר
קטגוריה:ירושלים: אישים
קטגוריה:חיפה: אישים
קטגוריה:אנשי היישוב ילידי הארץ
קטגוריה:פעילי ציבור ישראלים
קטגוריה:אנשי ועד העדה הספרדית בירושלים
קטגוריה:חברי ועד העדה הספרדית בישראל
קטגוריה:יהודים הקבורים בהר המנוחות
קטגוריה:ישראלים שנולדו ב-1889
קטגוריה:ישראלים שנפטרו ב-1955
אלחנדרו סאנס

**אלחנדרו סאנס פיזאר** (בספרדית: **Alejandro Sánchez Pizarro**; נולד במדריד שבספרד ב-18 בדצמבר 1968) הוא זמר-יוצר, גיטריסט, מלחין ומוזיקאי ספרדי. אלחנדרו מכר מעל 100 מיליון עותקים של אלבומיו ברחבי העולם וזכה ב-20 פרסי גראמי הלטיני ו-3 פרסי גראמי אמריקאי. 

## קריירה
סאנס קיים שיתופי פעולה רבים עם אומנים רבים מהעולם, ואף השתתף בשיר "La Tortura", של הזמרת הקולומביאנית שאקירה, שהפך לשיר הלטיני הנשי הנמכר ביותר בכל הזמנים בארצות הברית, ולאחד מהשירים הדיגיטליים הנמכרים ביותר בכל הזמנים גם כן. בנוסף לכך, ביצע גרסה בשפה הספרדית לשיר "What More Can I Give". פיזאר מושפע מסגנונות מוזיקליים שונים, לרבות פלמנקו, רוק, ג'אז, פאנק, מוזיקה אלקטרונית ומוזיקה לטינית מגוונת. בשנת 2001, השתתף בשיר "".

ב-3 בספטמבר 2025 פתח סאנס את סיבוב ההופעות העולמי *¿Y Ahora Qué?* בעיר פואבלה שבמקסיקו. המופע משלב קלאסיקות ידועות לצד שירים מהמיני אלבום שלו משנת 2025, שנושא את אותו שם, ובו שיתופי פעולה עם שאקירה וגרופו פרונטרה.

## פרסים ומועמדויות

## קישורים חיצוניים

* 

* 

## הערות שוליים

קטגוריה:זמרים השרים בספרדית
קטגוריה:זוכי פרס גראמי הלטיני
קטגוריה:שופטי The Voice
קטגוריה:זמרים ספרדים
קטגוריה:זמרי פופ
קטגוריה:זמרים-יוצרים
קטגוריה:גיטריסטים ספרדים
קטגוריה:אמני יוניברסל מיוזיק לטין אנטרטיינמנט
קטגוריה:ספרדים שנולדו ב-1968
נשיא אלבניה

**נשיא אלבניה** (באלבנית: **Presidenti i Shqipërisë**) הוא ראש המדינה, המפקד העליון של הצבא והנציג של אחדות העם האלבני. לנשיא יש הכוח לקבוע את מועד הבחירות לפרלמנט, וכן לקבוע משאל עם, הענקת חנינה או פרסים. במקרה של שנבצר מהנשיא למלא את תפקידו, יושב ראש האספה הלאומית יכהן בתפקידו של הנשיא בפועל עד שהנשיא יחזור לתפקידו, או עד לבחירת נשיא חדש.

הנשיא מחזיק בעיקר בסמכויות טקסיות וסמליות. הוא נחשב למנהיג העליון של המדינה והמפקד העליון של הכוחות המזוינים של אלבניה, ולמייצגה הראשי שלה כלפי חוץ. הנשיא נבחר בהצבעה חשאית וללא דיון על ידי הפרלמנט של אלבניה לאחר שהושג רוב של שלוש חמישיות של כל חברי האספה הלאומית, כל 5 שנים.

נשיא אלבניה הנוכחי הוא באירם בגאי .

## התפקיד
מאז קום המדינה האלבנית ב-28 בנובמבר 1912, אלבניה נוהלה בצורות שונות של ממשל; מדינת חסות, מונרכיה ורפובליקה נשיאותית ודמוקרטיה פרלמנטרית. במשך כל התקופה הזאת, משרת הנשיא מומשה באופן שונה וסמכויותיה השתנו עד להווה.

## בחירות
הנשיא נבחר לתקופת כהונה קצובה בת חמש שנים על ידי האספה הלאומית בהצבעה חשאית. על מנת שהנשיא ייבחר, הוא זקוק לתמיכה של שני שלישים מכלל חברי האספה. הנשיא בויאר נישני נבחר ב-1 ביוני 2012 ברוב של 73 מתוך 140 קולות, זאת לאחר שנכשל בשלושת הסיבובים הקודמים ולא הייתה הסכמה על מועמד. הנשיא לא יכול להתמודד לכהונה שנייה, כך שנשיא באלבניה אינו יכול לכהן יותר מחמש שנים, אלא אם כן נערך שינוי מסוים בחוקה של אלבניה.

## סמכויות
הנשיא אמון להבטיח את קיום החוקה האלבנית ולדאוג שכל החוקים מועברים כהלכה. למעשה, הנשיא הוא המפקד העליון של הכוחות המזוינים של אלבניה. הנשיא מטיל את מלאכת הרכבת הממשלה על מנהיג המפלגה הגדולה ביותר באספה הלאומית.

## נשיאי אלבניה (1991 ואילך)
נשיאי אלבניה לדורותיהם מ-1991 (השנה בה המשטר באלבניה היה לדמוקרטי):

## ראו גם
* פוליטיקה של אלבניה

## קישורים חיצוניים

* 

*
2017 03
קטגוריה:אלבניה: פוליטיקה
הור ההר הצפוני

**הֹר הָהָר** - החלק ההררי של ההר, הוא שם מקום הנזכר בספר במדבר, המשמש כגבולה הצפון מערבי של ארץ ישראל.

הר ההר הצפוני מתואר כנקודת הגבול הצפונית מערבית של ארץ ישראל: .

## מיקום משוער
בתלמוד הבבלי מזוהה הר ההר כ"טורי אמנון". זיהויו המדויק של ההר נתון במחלוקת. בדומה, תרגום יונתן מתרגם את הביטוי 'הר ההר' שבתורה ל'טורוס אמנוס' המזוהה עם דרום הרי הטאורוס, בדרום טורקיה, מצפון לקו רוחב 36.

הרמב"ם מזהה את הר ההר עם העיר הסורית בניאס השוכנת מעט מצפון לקו רוחב 35.

רבי אשתורי הפרחי (יצחק הכהן) קובע כי הר ההר הוא הר אל-אקרע אשר לצפון לאטאקיא וכן העיר ״עמה״ אשר לשבט אשר נמצאת בכיוון מזרח ההר, אלא שבתקופה זו קראוהו ״עים״ וכן הערים ״חלבה״ ״רחב״ ו״חמם״ אשר כולם התחלקו לשבט אשר נמצאות באזור הר זה.

הר"ש סירילאו מזהה את הר ההר סמוך לטריפולי, באזור ההררי שמצפון לעיר בתרון.

יצחק גולדהאר מזהה את הר ההר באזור הכפר חמאנא  השוכן כשלושים ק"מ ממזרח לביירות, ומהווה חלק מרכס הרי הלבנון.

החוקר חיים בר-דרומא משער כי הֹר ההר הצפוני הוא ההר הענק הר ארג'ייס שבלב אנטוליה.

## ראו גם
* הור ההר

## הערות שוליים

קטגוריה:ישראל: גאוגרפיה
קטגוריה:הרים במקרא
האוקטגון (ניו יורק)

**האוקטגון** (באנגלית: **The Octagon**) הוא מבנה מתומן רב-קומות השוכן באי רוזוולט שבניו יורק. המבנה נבנה לראשונה ב-1834 ובמקור המבנה נפתח כבית חולים פסיכיאטרי ב-1841. הארכיטקט שעיצב את המבנה הוא אלכסנדר ג'קסון דייוויס . מבנה זה הוא השריד האחרון של בית החולים.

לאחר שהמבנה שרד שתי שרפות, הוא כמעט נהרס אך הוא עבר שיקום ושיפוץ. כיום, האוקטגון משמש כבניין מגורים.

## היסטוריה
לאחר שהעיתונאית נלי בליי חשפה התעללות בבית החולים הפסיכיאטרי, החשיפה שימשה לה השראה לכתיבת הספר "עשרה ימים בבית המשוגעים" ב-1887.

ב -16 במרץ 1972 האוקטגון נרשם במרשם הלאומי של מקומות היסטוריים.

האוקטגון קיבל פרס הכולל זיכויי מס ממדינת ניו יורק לאחר שעבר שיפוץ בנייה ירוקה. בשנת 2006 נבנה בית מגורים על הבניין בצורתו המקורית מ-1841. המבנה עומד כיום בתקן האמריקאי לבנייה ירוקה LEED החל משנת 2008.

## קישורים חיצוניים

* 

## הערות שוליים

2017 03
קטגוריה:מנהטן: מבנים
ראש ממשלת אלבניה

**ראש ממשלת אלבניה** (באלבנית: **Kryeministri i Shqipërisë**) הוא האדם העומד בראש הקבינט של אלבניה. ראש הממשלה מחזיק במשרה הבכירה במדינה והוא מנהל את הרשות המבצעת באלבניה, אם כי ראש המדינה הוא נשיא אלבניה.

## התפקיד
התפקיד נוסד ב-29 בנובמבר 1912 עם קבלת העצמאות של אלבניה מהאימפריה העות'מאנית. הראשון שכיהן בתפקיד היה איסמעיל קמאלי .

ראש מועצת השרים הוא ראש הממשלה, הממונה על ידי הנשיא. ראש הממשלה ממליץ לנשיא אילו אנשים יתמנו לשרים בממשלתו, ורק לאחר שהנשיא מאשר זאת, השרים מושבעים לתפקידם. האספה הלאומית חייבת לתת אישור סופי להרכב הקבינט, אחרת מלאכת הרכבת הממשלה עוברת למנהיגה של המפלגה השנייה בגודלה באספה הלאומית.

## סמכויות
חוקת אלבניה מגדירה את סמכויותיו של ראש הממשלה כך:

על נשיא אלבניה להטיל את מלאכת הרכבת הממשלה על מנהיג המפלגה הגדולה באספה הלאומית. ראש הממשלה הוא השר הבכיר ביותר בקבינט, והוא מחזיק במשרה הבכירה במדינה. הוא מייצג את מועצת השרים בציבור וחובה עליו להציג לציבור הרחב את קווי היסוד והמדיניות הכללית של הקבינט שלו. ראש הממשלה צריך לפתור חילוקי דעות בין שרים, וברשותו ליזום הליכים בבית המשפט החוקתי של אלבניה.

## ראשי ממשלת אלבניה (1991-הווה)

## ראו גם
* פוליטיקה של אלבניה
* נשיא אלבניה

## קישורים חיצוניים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלבניה: פוליטיקה